cyanic-selkie/wikianc huggingface dataset:
ক্রমপ্রসারমাণ মহাবিশ্ব
বিকল্প তত্ত্ব সমূহ
ক্রমপ্রসারমাণ মহাবিশ্ব সম্পর্কে আরও অনেক গুলি বিকল্প ব্যাখ্যা রয়েছে। উদাহরণস্বরূপ কুইনটেসেন্স (Quintessence), যা হল অ-ধ্রুবীয় অবস্থা সমীকরন যুক্ত তমোশক্তির একটি অবস্থা, যার ঘনত্ব সময়ের সাপেক্ষে হ্রাস পায় । অন্য একটি বিকল্প ব্যাখ্যা হল তমোপ্রবাহী, যা তমোশক্তি ও তমোবস্তু কে একটিই কাঠামোর মধ্যে আনার চেষ্টা করে । বিকল্প হিসেবে কিছু বিজ্ঞানীর মতে মহাবিশ্বের ক্রমপ্রসারমাণতার কারণ হল বিকর্ষণধর্মী প্রতিপদার্থের মহাকর্ষীয় আন্তঃক্রিয়া  অথবা সাধারণ আপেক্ষিকতার তত্ত্বের মহাকর্ষীয় নীতিগুলি থেকে বিচ্যুতি। জিডব্লিউ১৭০৮১৭ (GW170817) নামক মহাকর্ষীয় তরঙ্গ ঘটনা থেকে পরিমাপ করা মহাকর্ষের বেগ, তমোশক্তির বিকল্প ব্যাখ্যা হিসেবে মহাকর্ষের বিভিন্ন পরিবর্তীত তত্ত্বকে বাতিল করে দিয়েছে।
ব্যাকরিয়্যাকশন অনুমান (backreaction conjecture) নামের অন্য একটি নকশার ধারণা দেন বিশ্বতাত্ত্বিক সিসকি রাসানেন (Syksy Räsänen): মহাবিশ্বের প্রসারনের হার সমসত্ত্ব নয়, বরং আমরা এমন একটি অঞ্চলে রয়েছি যেখানে প্রসারনের হার পটভূমির চেয়ে বেশি। আদি মহাবিশ্বের অসমসত্ত্বতার কারণে দেওয়াল ও বুদবুদের সৃষ্টি হয়, যেখানে বুদবুদের ভিতরে গড় মানের চেয়ে কম পদার্থ থাকে। সাধারণ আপেক্ষিকতার তত্ত্ব অনুযায়ী এখানে স্থানের বক্রতা দেওয়াল গুলির চেয়ে কম, এবং সেজন্য মনে হয় যে এগুলির আয়তন বেশি ও প্রসারনের হার উচ্চ। অধিক ঘনত্ব যুক্ত অংশ গুলিতে উচ্চ মহাকর্ষীয় বলের প্রভাবে প্রসারনের হার মন্দীভূত হয়। সেজন্য, উচ্চ ঘনত্ব যুক্ত অংশ গুলির ভিতরের দিকে সংকোচন, ও বুদবুদ গুলির ত্বরণ যুক্ত প্রসারনকে এক‌ইরকম দেখায়, যা আমাদের এই সিদ্ধান্তে উপনীত করে যে মহাবিশ্ব ক্রমপ্রসারমাণ। এর সুবিধা হল যে এরজন্য তমোশক্তির মতো কোনো নতুন পদার্থবিজ্ঞান লাগে না। রাসানেন যদিও এই নকশাকে সম্ভাব্য বলে মনে করেন না, তবুও কোনো ত্রুটি না থাকায় এর একটি সম্ভাবনা রয়েই যায়। এরজন্য একটি উচ্চ ঘনত্ব বিচ্যুতির (২০%) প্রয়োজন।
একটি চূড়ান্ত সম্ভাবনা হল যে তমোশক্তি হল পরিমাপের ত্রুটিজনিত একটি ভ্রমমাত্র। উদাহরণস্বরূপ আমরা যদি স্থানের মধ্যে সাধারণের চেয়ে অধিক শূন্য একটি অঞ্চলে অবস্থান করতাম, তাহলে পর্যবেক্ষণলব্ধ মহাবিশ্বের প্রসারনের হারকে সময় বা ত্বরণের ভিন্নতা হিসেবে ভুল করা যেতে পারত।   একটি ভিন্ন ধারণা ইকুইভ্যালেন্স নীতির বিশ্বতাত্ত্বিক পরিবর্ধন ব্যবহার করে দেখাতে যে আমাদের নিকটবর্তী ছায়াপথ স্তবক (লোকাল ক্লাস্টার) ঘিরে থাকা শূন্য অঞ্চল গুলিতে স্থানের কীভাবে প্রসারন ত্বরান্বিত হচ্ছে বলে মনে হয়। দুর্বল হলেও কয়েক বিলিয়ন বছর ধরে চলা এই ক্রিয়া বিশেষ তাৎপর্যপূর্ণ, যা ক্রমপ্রসারমাণ মহাবিশ্বের ভ্রম সৃষ্টি করতে পারে, ও মনে হতে পারে যে আমরা একটি হাবল বুদবুদ এর ভিতর রয়েছি।   আরও অন্যান্য সম্ভাবনা গুলি হল যে মহাবিশ্বের ক্রমপ্রসারমাণতা একটি ভ্রম যার কারণ মহাবিশ্বের অন্যান্য অঞ্চলের সাপেক্ষে আমাদের আপেক্ষিক গতি,  অথবা ব্যবহৃত সুপারনোভা সমূহের সংখ্যা পর্যাপ্ত ছিলনা।
মহাবিশ্বের ভবিষ্যত সম্পর্কিত তত্ত্ব সমূহ
মহাবিশ্বের সম্প্রসারণের সঙ্গে সঙ্গে, বিকিরণ ও সাধারণ তমোবস্তুর ঘনত্ব, তমোশক্তির ঘনত্বের চেয়ে দ্রুততর ভাবে হ্রাস পায়, (দেখুন অবস্থার সমীকরণ) ও ক্রমেই তমোশক্তি আধিপত্য লাভ করে। নির্দিষ্ট করে বললে, যখন মহাবিশ্বের আকার দ্বিগুণ হয়, তখন পদার্থের ঘনত্ব আটভাগ কমে যায়, কিন্তু তমোশক্তির ঘনত্ব প্রায় অপরিবর্তিত থাকে (তমোশক্তি যদি মহাজাগতিক ধ্রুবক‌‌‌ হয় তবে এটি একটি ধ্রুবক) ।
যেসব বিশ্বতাত্ত্বিক নকশায় তমোশক্তি একটি মহাজাগতিক ধ্রুবক‌‌‌, সেক্ষেত্রে সময়ের সঙ্গে সঙ্গে মহাবিশ্ব ক্রমশ এক্সপোনেন্সিয় ভাবে প্রসারিত হবে যতক্ষণ না পর্যন্ত একটি ডি-সিটার স্থানকালে উপনীত হয়। এর ফলে সময়ের সঙ্গে সঙ্গে মহাবিস্ফোরণের সমস্ত প্রমাণ লোপ পাবে, কারণ মহাজাগতিক অনুতরঙ্গ পটভূমি বিকিরণ ক্রমশ নিম্ন প্রাবল্য ও উচ্চ তরঙ্গ দৈর্ঘ্যের দিকে লোহিত অপসরিত হবে। ক্রমেই এর কম্পাঙ্ক এত‌ই কম হবে যে এই বিকিরণ আন্তঃ নাক্ষত্রিক মাধ্যম দ্বারা শোষিত হবে ও ছায়াপথের মধ্যে থাকা যেকোনো পর্যবেক্ষকের দৃষ্টি থেকে ঢাকা পড়ে যাবে। মহাবিশ্বের বর্তমান বয়সের ৫০ গুন বয়সের কম সময়ের মধ্যেই এটি ঘটবে, যা মহাবিশ্বের দূরবর্তী অংশ গুলির অন্ধকারে ডুবে যাওয়ার মধ্য দিয়ে বিশ্বতত্ত্ব বলে আমরা যা জানি, তার অন্ত ঘটাবে।
অশূন্য মানের মহাজাগতিক ধ্রুবক যুক্ত একটি ক্রমপ্রসারমাণ মহাবিশ্বের একটি ক্রমহ্রাসমান পদার্থ ঘনত্ব রয়েছে যা একটি অনিশ্চিত বিন্দু পর্যন্ত হ্রাস পেতে থাকবে যতক্ষণ না পর্যন্ত পদার্থ ঘনত্বের মান শূন্যে পৌঁছায়। ইলেকট্রন, প্রোটন, নিউট্রন দ্বারা গঠিত সমস্ত পদার্থ আয়নিত ও বিয়োজিত হবে, ফলস্বরূপ সমস্ত বস্তু ক্রমশ বিয়োজিত হবে।
মহাবিশ্বের অন্তিম পরিণতি সম্পর্কে অন্যান্য তত্ত্বের মধ্যে রয়েছে উপরে উল্লিখিত বিগ রিপ, তাছাড়া বিগ বাউন্স, বিগ ফ্রীজ, বিগ ক্রান্চ ও সম্ভাব্য প্রোটন ক্ষয়।
জাহাঙ্গীর শাহ
জাহাঙ্গীর শাহ বাদশাহ (জন্ম: ১৯ জুলাই, ১৯৪৯) কুষ্টিয়ায় জন্মগ্রহণকারী বাংলাদেশের সাবেক প্রথিতযশা আন্তর্জাতিক ক্রিকেটার। ১৯৮৬ থেকে ১৯৯০ সময়কালে বাংলাদেশ ক্রিকেট দলের অন্যতম সদস্য ছিলেন তিনি। তার পৈতৃক বাড়ি দিনাজপুর জেলার চিরিরবন্দর উপজেলার আলোকডিহি ইউনিয়ন পরিষদের গছাহার শাহাপাড়া গ্রামে। তিনি অত্র এলাকার বিশিষ্ট শিক্ষানূরাগী আলোকডিহি জে বি উচ্চ বিদ্যালয়ের প্রতিষ্ঠাতা জান বকস্ শাহ্ এর সবচেয়ে বড় ছেলে ডাঃ শাহ্ আব্দুল মজিদ এর সন্তান। এ সময়ের মধ্যে তিনি ৫টি একদিনের আন্তর্জাতিকে অংশ নিয়েছেন। ‘বাদশাহ’ ডাকনামে সমধিক পরিচিত জাহাঙ্গীর শাহ মূলতঃ অল-রাউন্ডার হিসেবে অবতীর্ণ হতেন। তিনি বাংলাদেশের হয়ে একদিনের আন্তর্জাতিক ক্রিকেটে প্রথম উইকেট শিকারী ।
খেলোয়াড়ী জীবন
জাহাঙ্গীর শাহ বাদশা। ১৮ বছর বয়সে ইস্ট পাকিস্তান রেলওয়ের হয়ে দুটি ফার্স্ট ক্লাস ম্যাচ তিনি খেলেন। এরপর বাংলাদেশ স্বাধীন হলে ঢাকায় আজাদ বয়েজের হয়ে নিয়মিত খেলতেন। আবাহনীর হয়ে লেফট উইঙ্গার হিসেবে ফুটবল খেলা বাদশা ১৯৭৪-৭৫ নাগাদ ঢাকা একাদশ দলের হয়ে একটি রাশিয়ান দলের বিরুদ্ধে খেলতে নেমে চোট পেয়ে ফুটবল ছেড়ে দেন। ১৯৭৯ সালে icc ট্রফিতে বাংলাদেশের হয়ে অভিষেক ঘটে বাদশার। প্রথম ম্যাচে ফিজির বিরুদ্ধে তাঁর বোলিং ফিগার ছিল ১০-৫-৭-১। ওইবার কানাডার বিরুদ্ধে মাত্র ১৭ রানে ৪ উইকেট নেন। ১৯৮৬ সালে মালয়েশিয়ার বিরুদ্ধেও ৩৯ রানের ৪ উইকেট নেন। icc ট্রফির খেলায় ১৭ ম্যাচে ২৫ উইকেট নেন তিনি। ১৯৮৩/৮৪ সালে বাংলাদেশে দক্ষিণ এশীয় ক্রিকেটের আসর বসলে ৭ ম্যাচে ১১ উইকেট তুলে নেন, তারপরেই ১৯৮৪/৮৫সালে শ্রীলঙ্কা একটি তিনদিনের ম্যাচ খেলতে বাংলাদেশে আসে। এটা অবশ্য প্রথম শ্রেণির স্ট্যাটাস পায়নি। এই ম্যাচে বাদশা মাত্র ৮১ রানে ৪ উইকেট পান, যার মধ্যে সিদ্ধার্থ ওয়েত্তিমুনি, রয় ডায়াস ও দলীপ মেন্ডিসের উইকেট ছিল। এরপরেই পাকিস্তান থেকে একটা দল ইমরান খানের নেতৃত্বে বাংলাদেশ সফরে এলে তিনি ইমরান, কাদির ও মাসুদ ইকবালের উইকেট পান , ৪৬ রান করেন (গাজী আশরাফ হোসেন লিপুর সঙ্গে সপ্তম উইকেটে ৬৩ রান যোগ করেন)। এরপরে ১৯৮৬ সালে বাংলাদেশ প্রথম odi খেলে। ওই ম্যাচে বাদশার বোলিং ফিগার ছিল ৯ ওভারে ২/২৩। সেই সময় একটি বিশ্বএকাদশ পাকিস্তানের বিরুদ্ধে দুটি ম্যাচ খেলেন, আব্দুল কাদির বেনিফিট ম্যাচ খেলে। গুচ, মেন্ডিস, ক্রো, বোথাম, রণতুঙ্গা, কিরমানিদের সঙ্গে বাদশা সেই দলের হয়ে দুটো ম্যাচেই খেলেন ও দ্বিতীয় ম্যাচে মহসিন খান, মিয়াঁদাদ ও সেলিম মালিক কে আউট করেন। ১৯৮৭/৮৮ সালে দক্ষিণ এশীয় প্রতিযোগিতায় আবার ৪ ম্যাচে ৯ উইকেট নেন। ১৯৯০ সালে আন্তর্জাতিক ক্রিকেট থেকে অবসর নেওয়া বাদশা বাংলাদেশের হয়ে ৫টি odi খেলেন। এরপরেও তিনি স্থানীয় ক্রিকেট খেলা চালিয়ে যান ও ১৯৯৩/৯৪ সালে নবান্ন প্রিমিয়ার লীগে ধানমন্ডির হয়ে ৯টি ম্যাচ খেলেন। ওই বছর ও পরের বছর অফিস লীগে এ সি এম ই ল্যাবরেটরির হয়ে ৩ ম্যাচে ৭ উইকেট নেন। দারুন ফাস্ট মিডিয়াম বোলার বাদশা সিমিং কন্ডিশন ও পিচের অভাবে যতটা তাঁর ক্ষমতা তাঁর উপযুক্ত প্রদর্শন না করলেও সীমিত সুযোগে সর্বোচ্চ মানের ব্যাটসম্যানদের বিরুদ্ধে তাঁর পারফরম্যান্স তাঁর যোগ্যতা প্রমাণ করে। ১৯৭৯ সালে জাতীয় ক্রিকেট দলে অন্তর্ভুক্ত হন। ১৯৯০ সালে অবসরগ্রহণের পূর্ব-পর্যন্ত দলের বিশ্বস্ত অল-রাউন্ডারের ভূমিকা পালন করতেন তিনি। নতুন বলেই কার্যকারিতা দেখিয়েছেন তিনি। এছাড়াও ব্যাট হাতে বিভিন্ন অবস্থানে ব্যাটিং করেছেন। বিশ্বের দ্রুততম বোলার না হয়েও ডানহাতি ব্যাটসম্যানের বিপক্ষে নতুন বলে সুইং করাতে পারতেন। অনেকের মতে তিনি বাংলাদেশের অন্যতম সেরা সুইং বোলার ছিলেন।
১৯৮৬ সালে শ্রীলঙ্কার মোরাতুয়ায় অনুষ্ঠিত এশিয়া কাপের দ্বিতীয় আসরে বাংলাদেশের সর্বপ্রথম একদিনের আন্তর্জাতিকে অন্যতম সদস্য ছিলেন। পাকিস্তানের বিপক্ষে ঐ খেলায় তিনি শূন্য রানে আউট হলেও বল হাতে সফলতা পেয়েছিলেন। ৯ ওভার বোলিং করে ২৩ রানে ২ উইকেট দখল করেন তিনি। ঐ খেলায় তার দল ৭ উইকেটে পরাজিত হয়েছিল।
ব্যক্তিগত জীবন
আজিম শাহ্, মুন্না শাহ্ ও নাদির শাহ সহ তারা মোট সাত ভাই। আজিম শাহ্, মুন্না শাহ্ ও নাদির শাহ আন্তর্জাতিক ক্রিকেটে প্রতিনিধিত্ব করেছেন। নাদির শাহ আইসিসি প্যানেল আম্পায়ার হিসেবে দ্বায়িত্ব পালন করেন। ক্রিকেটের পাশাপাশি প্রতিযোগিতামূলক ফুটবলেও তাদের পদচারণ ছিল।
ইসলামি অর্থনীতির ইতিহাস
নবম থেকে চতুর্দশ শতাব্দীর মধ্যবর্তী সময়ে মুসলিম বিশ্বে অর্থনীতি ক্ষেত্রে বহু নতুন ধারণা ও কৌশলের উদ্ভব ঘটে। যেমন- হাওয়ালা(حِوالة) (তহবিলের অনানুষ্ঠানিক হস্তান্তর ব্যবস্থা), ইসলামি ট্রাস্ট যেটি ওয়াকফ(وقف) নামে পরিচিত, এবং মুফাওয়াদা(مفاوضة) । অর্থ, সম্পত্তি, কর, দান এবং পঞ্চস্তম্ভ সম্বন্ধে বিশেষ ইসলামি ধারণা:
এই ধারণাগুলি শরীয়াহ (ইসলামি আইন) ও ফিকহের (আইনশাস্ত্র)-এর অন্যান্য ধারণাগুলির মতো ইসলাম বিশেষজ্ঞদের দ্বারা উসূল অবলম্বনের মাধ্যমে মৌলিক উৎস কুরআন, হাদিস, ইজমা ও কিয়াস থেকে গৃহীত। কখনও কখনও অমৌলিক উৎস যেমন- ইসতিহসান(استحسان), উর্ফ(عرف), ইসতিসহাব(استصحاب), আকল(عقل) ইত্যাদিগুলি কাজে লাগানো হয়েছে। তদুপরি শরিয়াহ (ইসলামি আইন) ধর্মনিরপেক্ষ "চুক্তি ও টর্ট" আইনের সঙ্গে সামঞ্জস্য রেখে আইন ক্ষেত্রে প্রভূত উন্নতি সাধন করেছে।
ওয়াকফ ট্রাস্ট
ওয়াকফ ট্রাস্ট হলো ইসলামি আইন অনুসারে জনসাধারণের জন্য উন্মুক্ত করা সম্পত্তি। প্রত্যেক ওয়াকফ ট্রাস্টে একজন ওয়াকফি(প্রতিষ্ঠাতা), মুতাবিলিস (ট্রাস্টি), কাযি (বিচারক) দরকার।
২০০৭ ভারত ক্রিকেট দলের বাংলাদেশ সফর
ভারত ক্রিকেট দল দুইটি টেস্ট ম্যাচ ও একটি আন্তর্জাতিক ম্যাচ খেলতে ২০০৭ সালের মে মাসে বাংলাদেশ সফর করে। সফরের প্রথম ম্যাচ মে'র ১০ তারিখে খেলা হয়, যাতে ভারত ৫ উইকেটে জয় লাভ করে। সিরিজের দ্বিতীয় ম্যাচে গৌতম গম্ভীরের শতকের সৌজন্যে ভারত ৪৬ রানের জয় পায়। তৃতীয় ম্যাচের দিন ঘূর্ণিঝড় আকাশের কারণে বিরতিহীন বৃষ্টিপাত হয়, যা সেদিন বাংলাদেশের দক্ষিণে আঘাত হানে। ফলে তৃতীয় ম্যাচে বাতিল হয়ে যায়। ভারতীয় উইকেটরক্ষক মহেন্দ্র সিং ধোনি ওডিআই সিরিজ সেরার পুরস্কার লাভ করেন। তিনি ওডিআই সিরিজে শীর্ষ রান সংগ্রহ করেন ও স্ট্যাম্পের পিছনে তিনি ডিসমিসাল নেন।
টেস্ট সিরিজ ভারত ১-০ তে জয় করে। বৃষ্টিবিঘ্নিত ড্র হওয়া প্রথম টেস্টে ভারত দুই ইনিংসেই তাদের ইনিংস ঘোষণা করে, প্রথম ইনিংসে অলআউট হলেও দ্বিতীয় ইনিংসে বাংলাদেশ দুই উইকেটে ১০৪ রান করে পঞ্চম দিন শেষ করে। অন্যদিকে, দ্বিতীয় ম্যাচ ভারত আধিপত্য বিস্তার করে তিন দিনে খেলা শেষ করে। দ্বিতীয় টেস্টে মোহাম্মদ আশরাফুল মাত্র ২৭ বলে দ্রুততম অর্ধ-শতক করেন।
অমরপাতান
অমরপাতান (Amarpatan) ভারতের মধ্য প্রদেশ রাজ্যের সাতনা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৫৮ মিটার (১১৭৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে অমরপাতান শহরের জনসংখ্যা হল ১৬,৩৬৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে অমরপাতান এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
মাহিম হালুয়া
মাহিম হালুয়া বা বোম্বাই হালুয়া (কোন কোন সময় করাচি হালুয়াও বলা হয়) এক ধরনের ভারতীয় মিষ্টান্ন যা মুম্বাইয়ের শহরতলি মাহিমের নামানুসারে নামকরণ রাখা হয়েছে। এ'ধরনের মানকরণের কারণ মূলত; মিষ্টান্ন বিক্রেতা "জোশী বুধাকাকা" যিনি প্রথম এই হালুয়া তৈরি করেন, তিনি একজন মাহিমের অধিবাসী ছিলেন। মুম্বাইয়ের বিখ্যাত খাদ্যসমূের মধ্যে মাহিম হালুয়া একটি বিশিষ্ট খাদ্য। এই হালুয়া তৈরিতে ঘি, কাজু, চিনি ইত্যাদি ব্যবহার করা হয়; এবং তৈরির পর বর্গাকারে কেটে পাতলা তেল-নিরোধী কাগজের মধ্যে পুরে রাখা হয়।
সোসা জোসেফ
জীবনী
জোসেফ ১৯৯৮ সালে বরোদার মহাজা সায়াজিরাও বিশ্ববিদ্যালয় থেকে চারুকলা অনুষদ থেকে চিত্রাঙ্কনের পড়াশোনা শেষ করেন। এর আগে, তিনি ১৯৯৬ সালে মাভেলিকারা কেরালার ফাইন আর্টস অফ ফাইন আর্টস কলেজ থেকে চিত্রাঙ্কনে ডিপ্লোমা অর্জন করেছিলেন।
জীবাশ্ম
thumb thumb thumb thumb জীবাশ্ম (Fossil) বলতে প্রাণী বা উদ্ভিদ পাথরে পরিণত হয়েছে এমন ধরনের পদার্থ কে বোঝায় । প্রাগৈতিহাসিক যুগের উদ্ভিদ ও প্রাণীর ধ্বংসাবশেষ তথা মৃতদেহের চিহ্ন পাওয়া যায় ভূগর্ভ কিংবা ভূ-পৃষ্ঠের কঠিন স্তরে সংরক্ষিত পাললিক শিলা অথবা যৌগিক পদার্থে মিশ্রিত ও রূপান্তরিত অবস্থায়। অধিকাংশ জীবিত প্রাণীকুলেরই জীবাশ্ম সংগৃহীত হয়েছে। এছাড়াও, অনেক প্রজাতিরই জীবাশ্ম আবিষ্কৃত হয়েছে যারা পৃথিবীতে বর্তমানে বিলুপ্ত। ৩৪০ কোটি বছর থেকে দশ হাজার বছর পূর্বেকার তুষার যুগের প্রাণী ও উদ্ভিদদেহের ধ্বংসাবশেষ জীবাশ্মরূপে সংরক্ষিত আছে। যেমন -
ইতিহাস
ল্যাটিন শব্দ ফসাস (fossus) (অর্থ - উত্তোলন করা) থেকে ফসিল শব্দটি উদ্ভূত হয়েছে। বৈশ্বিকভাবে জীবাশ্মের ন্যায় জটিল বিষয়ের তথ্য সংরক্ষণকে ফসিল রেকর্ড নামে অভিহিত করা হয়। আবিষ্কৃত কিংবা অনাবিষ্কৃত সমুদয় জীবাশ্মের সংখ্যা, তাদের অবস্থান, শিলার বিন্যাস এবং পাললিক শিলার স্তর - এগুলোকে একত্রে ফসিল রেকর্ড বলা হয়। এই রেকর্ডের বিশ্লেষণ পৃথিবীর জীবনচক্রের ইতিহাস তুলে ধরার সেরা উপায় হিসেবে বিবেচিত। ভৌগোলিক সময়ের মানদণ্ডে জীবাশ্মের গঠন, বয়স এবং বিবর্তনের ধারায় সম্পৃক্ততা জীবাশ্মবিজ্ঞানের অন্যতম গুরুত্বপূর্ণ উপাদান। সংরক্ষিত নমুনাকে জীবাশ্ম হিসেবে তখনই বিবেচনা করা হয়, যখন এটি কমপক্ষে দশ সহস্রাধিক বছরের প্রাচীনকালের। ঊনবিংশ শতকে শীর্ষস্থানীয় ভূতাত্ত্বিকগণ ভৌগোলিক সময়ের মানদণ্ডে ৩৪০ কোটি - ১০,০০০ বছর বয়সের মধ্যে সংগৃহীত বস্তুকে জীবাশ্ম নামে আখ্যায়িত করার সিদ্ধান্ত নিয়েছেন। বিংশ শতকের শুরুতে রেডিওম্যাট্রিক ডেটিংয়ের প্রযুক্তিগত উন্নয়ন জীবাশ্ম চিহ্নিত করতে বেশ সহায়ক হয়েছে।
জীবাশ্মের আকার এককোষী ব্যাক্টেরিয়া থেকে বিশালাকৃতির ডাইনোসর ও অনেক মিটার লম্বা এবং কয়েক টন ওজনের গাছের মতো হতে পারে। সাধারণতঃ মৃত প্রাণীর অংশবিশেষ হিসেবে হাড় এবং দাঁত প্রায়শই বিচ্ছিন্ন জীবাশ্ম হিসেবে পাওয়া যায়।
মুক্তিযুদ্ধ জাদুঘর
মুক্তিযুদ্ধ জাদুঘর মুক্তিযুদ্ধ-ভিত্তিক একটি জাদুঘর। এটি বাংলাদেশের একমাত্র মুক্তিযুদ্ধ জাদুঘর। এটি ঢাকার এফ-১১/এ-বি, সিভিক সেক্টর, আগারগাঁওয়ে অবস্থিত। বেসরকারি উদ্যোগে প্রতিষ্ঠিত এই জাদুঘরের উদ্বোধন হয় ১৯৯৬ সালের ২২ শে মার্চ। মুক্তিযুদ্ধের অনেক দুর্লভ বস্তু আছে এই জাদুঘরে ।
ইতিহাস
১৯৯৬ সালের ২২ মার্চ সেগুনবাগিচার একটি সাবেকী ভবন ভাড়া নিয়ে যথাযথ সংস্কার শেষে দ্বার উদ্‌ঘাটন হয় মুক্তিযুদ্ধ জাদুঘরের। আটজন ট্রাস্টির উদ্যোগে ইতিহাসের স্মারক সংগ্রহ, সংরক্ষণ ও উপস্থাপনের এই প্রয়াস গোড়া থেকেই ব্যাপক মানুষের সমর্থন ও সহায়তায় ধন্য হয়েছে। বর্তমানে জাদুঘরের সংগ্রহভাণ্ডারে জমা হয়েছে ১৫,০০০-এরও বেশি স্মারক।
১৯৯৯ সালে বাংলাদেশ সেনাবাহিনীর সহায়তায় মুক্তিযুদ্ধ জাদুঘর মিরপুরে মুসলিম বাজার ও জল্লাদখানা বধ্যভূমি খননের কাজ সম্পন্ন করে এবং পরে (২০০৮ সালে) জল্লাদখানা বধ্যভূমিতে একটি স্মৃতিপীঠ নির্মাণ করে। ‘মানুষের জন্য ফাউণ্ডেশন’এর অংশীদারত্বে নতুন প্রজন্মের কাছে ইতিহাস ও মানবাধিকার বিষয়ক প্রদর্শনীর বিশেষ আয়োজন করে মুক্তিযুদ্ধ জাদুঘর। এছাড়া মুক্তিযুদ্ধ জাদুঘরের রয়েছে গ্রন্থাগার ও তথ্য ভাণ্ডার এবং অডিও-ভিজ্যুয়াল সেন্টার।
ভাড়া বাড়িতে জাদুঘরের কার্যক্রম পরিচালিত হওয়ায় স্থান-স্বল্পতার কারণে সংগৃহীত স্মারকসমূহ যথাযথভাবে প্রদর্শন করা সম্ভব না হওয়ায় তত্ত্বাবধায়ক সরকার রাজধানীর আগারগাঁও এলাকায় জাদুঘর ট্রাস্টের অনুকূলে ০.৮২ একর ভূমি বরাদ্দ দেয়। নভেম্বর ২০০৯-এ উন্মুক্ত স্থাপত্য নকশা প্রতিযোগিতার মাধ্যমে আন্তর্জাতিক জুরিবোর্ড মুক্তিযুদ্ধ জাদুঘরের স্থাপত্য-নকশা নির্বাচন চূড়ান্ত করে।
২০১১ সালের ৪ মে প্রধানমন্ত্রী শেখ হাসিনা মুক্তিযুদ্ধ জাদুঘরের নতুন ভবনের ভিত্তিপ্রস্তরও স্থাপন করেন। ২০১৭ সালের ১৬ এপ্রিল থেকে আনুষ্ঠানিকভাবে চালু হয় মুক্তিযুদ্ধ জাদুঘরের নতুন ভবন। প্রধানমন্ত্রী শেখ হাসিনা এর উদ্ভোধন করেন। ১০২ কোটি টাকা ব্যয়ে তৈরি হয় মুক্তিযুদ্ধ জাদুঘরের এই নয়তলা ভবন।
গ্যালারি
প্রায় দুই বিঘা জায়গার ওপর নির্মিত এই ভবনের ব্যবহারযোগ্য আয়তনের পরিমাণ ১ লাখ ৮৫ হাজার বর্গফুট। নতুন ভবনে ছয়টি গ্যালারি রয়েছে। জাদুঘর বিষয়ে বিশেষজ্ঞ যুক্তরাষ্ট্রের একটি প্রতিষ্ঠান গ্যালারিতে নিদর্শন উপস্থাপনার দায়িত্বে রয়েছে। গ্যালারিগুলো ভবনের চতুর্থ ও পঞ্চম তলায়।
প্রথম গ্যালারিতে প্রাগৈতিহাসিক কাল থেকে ১৯৭০ সাল পর্যন্ত কালপর্বে এই জনপদের প্রতিনিধিত্বমূলক প্রত্ননিদর্শন রয়েছে।
দ্বিতীয় গ্যালারিতে ১৯৭১ সালে বঙ্গবন্ধুর ঐতিহাসিক ৭ মার্চের ভাষণের ঘটনা থেকে ১৭ এপ্রিল মেহেরপুরের বৈদ্যনাথতলায় প্রবাসী সরকার গঠন পর্ব পর্যন্ত রয়েছে। এই গ্যালারিতে শব্দ ও আলোর প্রক্ষেপণের একটি বিশেষ প্রদর্শনী আছে। এতে ২৫ মার্চ বাঙালিদের ওপর পাকিস্তানি হানাদার বাহিনীর গণহত্যার বর্বরতা তুলে ধরা হয়েছে। এ ছাড়া স্বাধীনতার ঘোষণা, ৪ এপ্রিল কুষ্টিয়ার যুদ্ধ এবং সারা দেশের গণহত্যার নিদর্শন রয়েছে এই গ্যালারিতে। আরো রয়েছে উদ্বাস্তু হয়ে পড়া বাঙালিদের শরণার্থী হিসেবে ভারতে যাত্রা, সেখানে আশ্রয়, জীবনযাপনের ঘটনাবলি।
চতুর্থ গ্যালারিতে বিভিন্ন পর্যায়ে বাঙালির প্রতিরোধ গড়ে তোলার নিদর্শন রয়েছে। মুক্তিযুদ্ধের সম্মুখযুদ্ধ, মুক্তিযোদ্ধাদের প্রশিক্ষণ, গণমানুষের দুরবস্থা, যৌথ বাহিনীর অভিযান, বিভিন্ন অঞ্চলে বিজয়, বুদ্ধিজীবী হত্যা, ঢাকায় পাকিস্তানি দখলদারদের আত্মসমর্পণ—এই ক্রমানুসারে সাজানো হয় শেষ গ্যালারিটি।
বাছাই করা নিদর্শন গ্যালারিতে প্রদর্শন করা হয়, মুক্তিযুদ্ধের পুরো ঘটনা। বাকিগুলো সংরক্ষিত রয়েছে জাদুঘরের আর্কাইভে। ভূগর্ভে রয়েছে তিনটি তলা। ওপরের ছয়টি তলায় অফিস মিলনায়তন, পাঠাগার, গবেষণাকেন্দ্র, ক্যানটিন, প্রদর্শনী কক্ষ রয়েছে। শিখা অনির্বাণ রয়েছে প্রথম তলায়।
জাদুঘরের কর্মকাণ্ড
মুক্তিযুদ্ধ জাদুঘরের প্রাথমিক উদ্দেশ্য হচ্ছে, ইতিহাসের স্মারক সংগ্রহ ও সংরক্ষণ করে যথাযথভাবে উপস্থাপন। এর বিশেষ লক্ষ্য নতুন প্রজন্মকে স্বাধীনতার ইতিহাস বিষয়ে সচেতন করে তোলা, যার ফলে তারা মাতৃভূমির জন্য গর্ব ও দেশাত্ববোধে উদ্দীপ্ত হবে এবং উদার অসাম্প্রদায়িক গণতান্ত্রিক মূল্যবোধে বিশ্বাসী হবে।
ভ্রাম্যমাণ জাদুঘর
একটি বৃহৎ আকারের বাসের অভ্যন্তরে প্রদর্শনী সাজিয়ে একে পরিণত করা হয়েছে খুদে জাদুঘরে। বাংলাদেশ জুড়ে পরিভ্রমণ দ্বারা বাসটি জেলা উপজেলার প্রত্যন্ত অঞ্চলে প্রদর্শনীর আয়োজন করে থাকে। ২০০১ থেকে ভ্রাম্যমাণ জাদুঘর বাসটি বিভিন্ন জেলায় যেতে শুরু করেছে। ২০০৩ সাল থেকে বিশেষভাবে শিক্ষাপ্রতিষ্ঠানে প্রদর্শনী আয়োজন করেছে। এ-পর্যন্ত ৩২টি জেলার ২০৬ উপজেলায় ৬৩৫টি শিক্ষা প্রতিষ্ঠানের ৩,৫৫,১৬৩ জন ছাত্রছাত্রী প্রদর্শনীতে অংশ নিয়েছে। (ডিসেম্বর ২০১০) ‘স্বাধীনতা সংগ্রামের প্রেক্ষাপটে মানবাধিকার, শান্তি ও সম্প্রীতির শিক্ষা’ কর্মসূচির আওতায় ভ্রাম্যমাণ জাদুঘরটি শিক্ষার্থীর কাছে বিশেষ উপস্থাপনা করে থাকে। সেই সাথে শিক্ষার্থীদের তাদের পরিবার-পরিজন ও প্রতিবেশীদের মধ্য থেকে যাঁরা একাত্তরের দিনগুলো প্রত্যক্ষ করেছেন তাদের কোনো একজনের অভিজ্ঞতার বিবরণী শুনে তা নিজ ভাষায় লিখে জাদুঘরে প্রেরণ করতে উদ্বুদ্ধ করা হয়। এ পর্যন্ত প্রায় ১৬,০০০-এরও বেশি প্রত্যক্ষ্যদর্শী ভাষ্য সংগৃহীত হয়েছে ও তা আরকাইভে সংরক্ষিত হচ্ছে।
জল্লাদখানা বধ্যভূমি স্মৃতিপীঠ
পাকিস্তানি বাহিনী এবং তাদের সহযোগী আল বদর, আল শামস দেশব্যাপী ব্যাপক হত্যাযজ্ঞ চালিয়ে বহু বধ্যভূমি তৈরি করেছিল। এমনি একটি মিরপুরের জল্লাদখানা বধ্যভূমি, যেখানে মুক্তিযুদ্ধ জাদুঘর ‘বধ্যভূমি স্মৃতিপীঠ’ গড়ে তুলেছে। একই সাথে এখানে বাংলাদেশের সকল বধ্যভূমি ও পৃথিবীর বিভিন্ন দেশের গণহত্যার পরিচয় ফুটিয়ে তোলা হয়েছে।
গণহত্যা বিষয়ক আন্তর্জাতিক সম্মেলন
একাত্তরের ভয়াবহ গণহত্যার বাস্তবতা বিশ্বসমাজের কাছে মেলে ধরা এবং দায়ী ব্যক্তিদের বিচার, তথ্য প্রমাণ সংগ্রহ ও আন্তর্জাতিক অভিজ্ঞতা আহরণ ও সহায়তা গ্রহণ ইত্যাদি নিয়ে মুক্তিযুদ্ধ জাদুঘর আন্তর্জাতিক সম্মেলন করে আসছে ২০০৮ সাল থেকে। সম্মেলনে প্রণীত সুপারিশমালা জাতীয় ও আন্তর্জাতিক পর্যায়ে প্রেরণ করা হয়।
মুক্তি ও মানবাধিকার বিষয়ক আন্তর্জাতিক প্রামাণ্যচিত্র উৎসব
মুক্তিযুদ্ধ জাদুঘর ২০০৬ সাল থেকে প্রতি বছর সপ্তাহব্যাপী আন্তর্জাতিক প্রামাণ্যচিত্র উৎসব আয়োজন করে আসছে। যুদ্ধ, গণহত্যা, মানবাধিকার, শান্তি ও সম্প্রীতি বিষয়ক তথ্যচিত্র এতে প্রদর্শিত হয়। এছাড়া প্রামাণ্যচিত্র নির্মাণ ও ওয়ার্কশপের আয়োজন করা হয়ে থাকে।
বজলুর রহমান স্মৃতিপদক
প্রখ্যাত সাংবাদিক প্রয়াত বজলুর রহমান ফাউণ্ডেশনের সহযোগিতায় মুক্তিযুদ্ধ জাদুঘর বজলুর রহমান স্মৃতিপদক প্রদান চালু করেছে ২০০৮ থেকে। মুক্তিযুদ্ধ বিষয়ক সাংবাদিকতার জন্য প্রতিবছর সংবাদপত্রের জন্য একজন এবং ইলেকট্রনিক গণমাধ্যমের জন্য একজনকে এই পদক প্রদান করা হয়। পুরস্কারের অর্থ-মূল্য এক লক্ষ টাকা।
শান্তি ও সহনশীলতা বিষয়ক এশীয় তরুণদের ক্যাম্প
২০০৬ সাল থেকে মুক্তিযুদ্ধ জাদুঘর সবরমতী গান্ধী আশ্রম, আহমেদাবাদের সহযোগিতায় সেই ঐতিহাসিক স্থানে যুব ক্যাম্প পরিচালনা করে আসছে। ক্যাম্পে প্রতি বছর বিভিন্ন এশীয় দেশের যুব প্রতিনিধি শান্তি এবং সহনশীলতা সম্পর্কে অভিজ্ঞতা বিনিময় করেন। বিগত দুই বৎসর একই ধারায় বাংলাদেশের ৩০ থেকে ৩৫ জন যুব প্রতিনিধিদের নিয়ে বাংলাদেশে বিশেষ শিবির অনুষ্ঠিত হয়েছে।
স্বেচ্ছাকর্মী
জাদুঘরের নানামুখী কর্মকাণ্ড পরিচালনার জন্য মুক্তিযুদ্ধ জাদুঘর স্কুল, কলেজ ও বিশ্ববিদ্যালয়ের শিক্ষার্থীদের নিয়ে ‘স্বেচ্ছাকর্মী দল’ গঠন করেছে। স্বতঃর্স্ফূত আন্তরিক ও দক্ষ স্বেচ্ছাকর্মীর দল বর্তমানে মুক্তিযুদ্ধ জাদুঘরের বিভিন্ন কর্মসূচি পরিচালনায় সহযোগিতামূলক ভূমিকা রাখছে।
মুক্তির উৎসব
আউটরিচ কর্মসূচিতে অংশগ্রহণকারী ঢাকা নগরীর শিক্ষার্থীদের নিয়ে প্রতিবছর বিশালভাবে ‘মুক্তির উৎসব’ আয়োজন করা হয়। এতে বিশিষ্টজনেরা যোগ দেন এবং নিবেদিত হয় চিত্তাকর্ষক সাংস্কৃতিক অনুষ্ঠান। র‌্যাফেল ড্র ও পুরস্কার বিতরণীর মাধ্যমে দিনভর অনুষ্ঠান শেষ হয়। মুক্তির উৎসব শুরু হয় ২০০১ সালে, প্রতিবছর এতে অংশ নেয় প্রায় ১৫,০০০ কিশোর-তরুণ বয়েসী ছেলেমেয়েরা।
অন্যান্য অনুষ্ঠান
স্বাধীনতা উৎসব/বিজয় উৎসব/ বইমেলা/ চিত্র প্রদর্শনী/বঙ্গবন্ধুর শাহাদৎবরণ দিবস/তাজউদ্দীন আহমদ জন্ম দিবস/মিরপুর মুক্ত দিবস/মিরপুর জল্লাদখানা বধ্যভূমি স্মৃতিপীঠ প্রতিষ্ঠা দিবস/শিক্ষক সম্মেলন/ গণঅভ্যুত্থান দিবস/সার্জেন্ট জহুরুল হক দিবস/বিশ্ব মানবাধিকার দিবস/ বিশ্ব জাদুঘর দিবস/বিশ্ব শরণার্থী দিবস/ হিরোশিমা দিবস/বজলুর রহমান স্মৃতিপদক প্রদান ইত্যাদি অনুষ্ঠান আয়োজিত হয়।
মুক্তিযুদ্ধ জাদুঘর এবং কর্মসূচিসমূহের অর্থায়ন
শুরু থেকেই ট্রাস্টিগণ সাধারণ জনগণের নিকট স্মারক সামগ্রী, আর্থিক অনুদান এবং অন্যান্য সাহায্যের জন্য আবেদন করলে অভূতপূর্ব সাড়া পাওয়া যায়। যার ফলে সত্যিকার অর্থেই এটি ‘জনগণের জাদুঘর’ হিসেবে প্রতিষ্ঠা লাভ করতে সক্ষম হয়। ১৯৯৯ থেকে শুরু করে বর্তমান সময় পর্যন্ত বাংলাদেশ সরকার বার্ষিক থোক অর্থ বরাদ্দ দিয়ে আসছে। এছাড়া জাতীয় ও আন্তর্জাতিক বিভিন্ন প্রতিষ্ঠান মুক্তিযুদ্ধ জাদুঘরকে অর্থ সাহায্য করেছে।
আনোয়ার হোসেন পাহাড়ী
একই নামের অন্যান্য ব্যক্তিবর্গের জন্য দেখুন আনোয়ার হোসেন।
আনোয়ার হোসেন পাহাড়ী (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আনোয়ার হোসেন পাহাড়ীর জন্ম সিরাজগঞ্জ জেলায়। তার বাবার নাম রমজান আলী শেখ এবং মায়ের নাম মোছা. খাইরুন্নেসা। তার স্ত্রীর নাম মমতাজ পাহাড়ী। তাদের দুই মেয়ে।
কর্মজীবন
আনোয়ার হোসেন পাহাড়ী ১৯৭১ সালে সিরাজগঞ্জ মহাবিদ্যালয়ে তৃতীয় বর্ষের বাণিজ্য বিভাগের ছাত্র ছিলেন। কাদেরিয়া বাহিনীতে যোগ দেওয়ার পর তাকে একটি কোম্পানির সহকারী অধিনায়ক হিসেবে দায়িত্ব পালন করেন।
মুক্তিযুদ্ধে ভূমিকা
১৯৭১ সালের ২৪ মে দুপুরবেলা কাদেরিয়া বাহিনীর হুমায়ুন কোম্পানিতে যোগ দিয়ে মুক্তিযুদ্ধে ঝাঁপিয়ে পড়েন আনোয়ার হোসেন পাহাড়ী। ১৯৭১ সালের ৩০ নভেম্বর টাঙ্গাইল জেলার নাগরপুরে আক্রমণ করে কাদেরিয়া বাহিনী। কয়েক কোম্পানি মুক্তিযোদ্ধা যার যার পজিশন থেকে একযোগে আক্রমণ শুরু করেন। কাদের সিদ্দিকী নিজেই এই যুদ্ধে নেতৃত্ব দেন। থানার সামনে একটি কাঠের পুলের ২০ গজ দূরে কাঁচা সড়কের নিচে সহযোদ্ধাদের সঙ্গে ছিলেন তিনি। তাদের কাছে অস্ত্র ছিল তিনটি এলএমজি, নয়টি এসএমজি, দুটি মর্টার, দুটি গ্রেনেড লঞ্চার। বাকি সব রাইফেল। তার দলের ওপর দায়িত্ব ছিল থানার উত্তর-পশ্চিম দিক থেকে আক্রমণ করার। লাগাতার মর্টার, গ্রেনেড ও ব্লান্ডিসাইডের গোলার বিকট শব্দ ও অন্যান্য অস্ত্রের ঝনঝনানিতে গোটা এলাকা প্রকম্পিত হতে থাকে। কয়েক মিনিট পর অন্য একটি দলের দলনেতা তাকে জানান, তাদের অবস্থানে দুটি বাংকার থেকে পাকিস্তানিরা অবিরাম গুলিবর্ষণ করছে। তিনি অণুরোধ করেন গ্রেনেড লঞ্চার দিয়ে ওই বাংকারে গ্রেনেড নিক্ষেপের। আনোয়ার হোসেন পাহাড়ীর কাছে ছিল গ্রেনেড লঞ্চার। তিনি সেটা দিয়ে একটি বাংকারের ছিদ্রমুখ বরাবর গ্রেনেড ছোড়েন। সঠিক নিশানায় সেটি আঘাত হানে। স্তব্ধ হয়ে যায় সেখানকার এলএমজি। নিহত হয় বাংকারের ভেতরে থাকা পাকিস্তানিরা। এরপর তিনি একই পজিশন থেকে দ্বিতীয় বাংকারে গ্রেনেড লঞ্চার দিয়ে গ্রেনেড ছুড়বেন, ঠিক তখনই ঘটে দুর্ঘটনা। ট্রিগারে চাপ দেওয়ার পূর্বমুহূর্তে ওই বাংকারে থাকা শত্রুপক্ষের এলএমজিম্যান তাকে দেখে ফেলে। সে তড়িৎগতিতে এলএমজির ব্যারেলটি তার দিকে ঘুরিয়ে গুলি শুরু করে। তার মুখের বাঁ চোয়ালে এবং গলার বাঁ পাশে গুলি লাগে। পেছনে তার গ্রেনেড লঞ্চারের বাঁট ধরে ছিলেন সহযোদ্ধা হুমায়ুন বাঙ্গাল। তারও পিঠে দুটি গুলি লাগে। দুজনই একসঙ্গে মাটিতে লুটিয়ে পড়েন। পরে অন্য সহযোদ্ধারা তাদের উদ্ধার করে নিয়ে যান স্থানীয় গ্রাম্য চিকিৎসকের কাছে। বেঁচে যান তারা।
বেনাপোল রেলওয়ে স্টেশন
বেনাপোল রেলস্টেশন হলো বাংলাদেশ - ভারত সীমান্তে অবস্থিত একটি রেলস্টেশন।
অবস্থান
বেনাপোল স্থলবন্দর এর কাছে অবস্থিত এটি। এটি পুরাতন দমদম-খুলনা-ঢাকা এবং সমগ্র বাংলাদেশের লাইনের সাথে যুক্ত একটি স্টেশন। স্টেশনটি বেনাপোল শহর ও ভারত-বাংলাদেশ সীমান্তে অবস্থিত।
পাকিস্তানের জাতীয় পরিষদ
জাতীয় পরিষদ (or) এটি দ্বি-কক্ষ বিশিষ্ট মজলিসে শুরার নিম্নকক্ষ ও পাকিস্তানের সিনেটও (উচ্চকক্ষ) নিয়ে গঠিত। জাতীয় সংসদ এবং সিনেট উভয়ই ইসলামাবাদের পার্লামেন্ট হাউজে সম্মেলন করে। জাতীয় সংসদ হ'ল একটি গণতান্ত্রিকভাবে নির্বাচিত সংস্থা যা মোট ৩৩৬ সদস্যের সমন্বয়ে গঠিত, ২৫তম সংশোধনীর আগে তারা ৩৪২ 'জাতীয় সংসদ সদস্য (এমএনএ) সদস্য হিসাবে পরিচিত, যার মধ্যে ২৭২ জন সরাসরি নির্বাচিত সদস্য এবং ৭০টি সংরক্ষিত আসন মহিলা ও ধর্মীয় সংখ্যালঘুদের জন্য। সংখ্যাগরিষ্ঠতা অর্জন ও সংরক্ষণের জন্য একটি রাজনৈতিক দলকে অবশ্যই ১৩৭টি আসন সুরক্ষিত করতে হবে অর্থাৎ নির্বাচিত হতে হবে।
সদস্যরা সর্বজনীন প্রাপ্তবয়স্ক ভোটাধিকারের অধীনে প্রথম-অতীত-পরবর্তী পদ্ধতির মাধ্যমে নির্বাচিত হন, জাতীয় পরিষদ নির্বাচনকেন্দ্র হিসাবে পরিচিত নির্বাচনী জেলাগুলোর প্রতিনিধিত্ব করে। সংবিধান অনুসারে, মহিলা ও ধর্মীয় সংখ্যালঘুদের জন্য সংরক্ষিত ৭০টি আসন তাদের সমানুপাতিক প্রতিনিধিত্ব অনুযায়ী রাজনৈতিক দলগুলোতে বরাদ্দ করা হয়েছে।
প্রতিটি জাতীয় পরিষদ পাঁচ বছরের মেয়াদে গঠিত হয়, প্রথম বৈঠকের তারিখ থেকে শুরু হয়, যার পরে এটি স্বয়ংক্রিয়ভাবে দ্রবীভূত হয়। বর্তমানে জাতীয় সংসদটি পাকিস্তানের রাষ্ট্রপতি দ্বারা বিলীন হতে পারে না; এটি পাকিস্তানের প্রধানমন্ত্রী দ্রবীভূত করেছেন।
১৮ই ফেব্রুয়ারি ২০০৮-এ ১৩তম জাতীয় পরিষদ নির্বাচন অনুষ্ঠিত হয়েছিল। ২০০৮ সালের মার্চ থেকে জাতীয় পরিষদের নতুন অধিবেশন শুরু হয়েছিল। উপর ১৭ মার্চ ২০১৩-তে ১৩তম জাতীয় পরিষদ সংবিধানের ধারা ৫২-এর অধীন তার পাঁচ বছরের মেয়াদ শেষ হওয়ার পরে বিলুপ্ত করা হয়। ২০১৩ সালের ১১ই মে পাকিস্তানি সাধারণ নির্বাচন (১৪তম জাতীয় পরিষদের জন্য) অনুষ্ঠিত হয়েছিল। ১৪তম জাতীয় পরিষদ সদস্যরা ১ জুন ২০১৩-এ শপথ নিয়েছিলেন। সংবিধানের ৫২ অনুচ্ছেদের অধীনে ৫ বছরের মেয়াদ পূর্ণ করার পরে ১৪তম জাতীয় পরিষদ ৩১ মে ২০১৮-এ বিলুপ্ত হয়েছিল। পাকিস্তানের ১৫তম জাতীয় সংসদ ১৩ আগস্ট ২০১৮-এ তাদের শপথ নিয়েছে।
ইতিহাস
পাকিস্তানের প্রথম গণপরিষদের প্রথম অধিবেশনটি ১৯৪৭ সালের ১০ আগস্ট করাচির সিন্ধু বিধানসভা ভবনে অনুষ্ঠিত হয়। ১১ই আগস্ট, ১৯৪৭-এ, কায়েদ-ই-আজম মুহাম্মদ আলী জিন্নাহ পাকিস্তানের গণপরিষদের সভাপতি হিসাবে সর্বসম্মতিক্রমে নির্বাচিত হয়েছিলেন এবং জাতীয় পতাকা জাতীয় সংসদ কর্তৃক আনুষ্ঠানিকভাবে অনুমোদিত হয়েছিল।
ক্ষমতা
থাম্ব|643x643পিক্সেল| পাকিস্তানের জাতীয় পরিষদের আইনি প্রক্রিয়া তালিকা সংবিধান, যা ১৯৭৩ সালের এপ্রিল মাসে জাতীয় পরিষদ দ্বারা সর্বসম্মতিক্রমে পাস করা হয়েছিল, তাতে রাষ্ট্রীয় রাষ্ট্রীয় আনুষ্ঠানিক প্রধান এবং সরকার প্রধান হিসাবে নির্বাচিত প্রধানমন্ত্রী হিসাবে রাষ্ট্রপতির সাথে একটি ফেডারেল সংসদীয় সরকার ব্যবস্থা দেওয়া হয়। ধারা ৫০ এর অধীনে সংবিধান যুক্তরাষ্ট্রীয় আইনসভা হল দ্বিকক্ষবিশিষ্ট মজলিস-ই-শূরা (সংসদ), যা গঠিত প্রেসিডেন্ট ও দুটি বাড়ি, জাতীয় পরিষদ এবং সিনেট । সংবিধানের চতুর্থ তফসিল অনুসারে পাকিস্তানের সার্বভৌম আইনসভা সংস্থা ন্যাশনাল অ্যাসেম্বলি ফেডারেল আইনসভা তালিকায় বর্ণিত ক্ষমতার অধীনে ফেডারেশনের জন্য আইন এবং সমবর্তী তালিকার বিষয়গুলোর জন্য আইন তৈরি করে। বিতর্ক, স্থগিতের গতিবিধি, প্রশ্নোত্তর এবং স্থায়ী কমিটির মাধ্যমে জাতীয় পরিষদ সরকারকে তদারকি করে । এটি নিশ্চিত করে যে সংবিধানের নির্ধারিত প্যারামিটারের মধ্যে সরকার কাজ করবে এবং জনগণের মৌলিক অধিকার লঙ্ঘন করবে না। পরিষদ সরকারি স্থায়ী কমিটির কাজের মাধ্যমে জনসাধারণের ব্যয় ও ব্যয় নিয়ন্ত্রণের সরকার কর্তৃক তদন্ত করে। অডিটর জেনারেলের রিপোর্ট পর্যালোচনা করার জন্য পাবলিক অ্যাকাউন্টস কমিটির একটি বিশেষ ভূমিকা রয়েছে। জাতীয় পরিষদে প্রাদেশিক বৈষম্যের ভারসাম্য বজায় রাখার মতো ফেডারেশন ইউনিটসমূহের সমান প্রতিনিধিত্ব সিনেটের, সংসদ সদস্যদের সংখ্যা প্রদেশের জনসংখ্যার ভিত্তিতে। সেনেটের ভূমিকাটি জাতীয় সংহতি ও সম্প্রীতির প্রচার এবং ফেডারেশনের স্থিতিশীল উপাদান হিসাবে কাজ করবে। সিনেটে ১০৪ জন সদস্য রয়েছেন, যারা ছয় বছরের মেয়াদে পদে যুক্ত হন এবং অর্ধেক সিনেটররা প্রতি তিন বছর অন্তর নির্বাচনী কলেজের পুনর্নির্বাচনে অংশ নিতে পারেন। জাতীয় পরিষদ ৩৪২ সদস্য নিয়ে গঠিত। সংবিধান রাষ্ট্রপতিকে জাতীয় পরিষদ ভেঙে দেওয়ার ক্ষমতা দেয় না। সিনেট বিলুপ্তির বিষয় নয়। প্রতিটি পরিষদ পৃথকভাবে দুই-তৃতীয়াংশ সংখ্যাগরিষ্ঠ ভোটের মাধ্যমে সংবিধান সংশোধন করতে পারে।
যোগ্যতা
পাকিস্তানের সংবিধান ৬২ অনুচ্ছেদে জাতীয় পরিষদের সদস্যদের বেশ কয়েকটি প্রয়োজনীয়তার তালিকা দিয়েছে।
জাতীয় পরিষদ রচনা
alt=|থাম্ব|250x250পিক্সেল|২০১৮ সালে সীমানা ছাড়াই জাতীয় পরিষদ নির্বাচনের ক্ষেত্রের মানচিত্র ৫১ ধারা অনুসারে জাতীয় পরিষদে ৩৪২ জন সদস্য রয়েছেন, যার মধ্যে মহিলাদের জন্য ৬০টি এবং সংখ্যালঘুদের জন্য ১০টি আসন রয়েছে। পূর্বের আদমশুমারিতে সরকারীভাবে প্রকাশিত হিসাবে জাতীয় পরিষদের আসনগুলো জনসংখ্যার ভিত্তিতে প্রতিটি প্রদেশ এবং ফেডারেল রাজধানীতে বরাদ্দ করা হয়। বর্তমানে আসনের বরাদ্দ নিম্নরূপ:
ভোগ-দখল
প্রাপ্ত বয়স্ক ভোটাধিকার এবং এক ব্যক্তি, একটি ভোটের ভিত্তিতে পাঁচ বছরের মেয়াদে জাতীয় পরিষদ নির্বাচিত হয়। জাতীয় পরিষদ সদস্যের মেয়াদটি সদস্যের মৃত্যু বা পদত্যাগের ক্ষেত্রে, সভায় বা তার অল্প সময়ের মধ্যেই হয়। সংবিধানের আওতায় প্রধানমন্ত্রীর পরামর্শ বা রাষ্ট্রপতি কর্তৃক তার বিবেচনার ভিত্তিতে দ্রবীভূত হলে জাতীয় পরিষদের মেয়াদও শেষ হয়ে যায়। ১৯৭৩ সালের সংবিধানের অধীনে সংসদ সদস্য হয়তো দু'বারের বেশি প্রধানমন্ত্রীর পদ গ্রহণ করতে পারবেন না। নব্বইয়ের দশকে, বেনজির ভুট্টো এবং নওয়াজ শরিফ ১৯৭৩ সালের সংবিধান সংশোধন করার জন্য একটি বিল প্রস্তাব করেছিলেন যাতে একজন সদস্যকে প্রধানমন্ত্রী হিসাবে তৃতীয় মেয়াদে দায়িত্ব পালন করতে দেওয়া হয়।
স্পিকার এবং ডেপুটি স্পিকার
সংবিধান অনুযায়ী
হাউস স্পিকার হলেন জাতীয় পরিষদের প্রিজাইডিং অফিসার । ডেপুটি স্পিকারের সাহায্যে স্পিকারের সহায়তা হয়। উভয় কর্মকর্তাই জাতীয় পরিষদের পদ থেকে নির্বাচিত হন এবং বর্তমান সম্মেলনের মাধ্যমে সাধারণত সংখ্যাগরিষ্ঠ দলের সদস্য হন। সংবিধানের আদেশ অনুসারে এই দুই কর্মকর্তার নির্বাচনই প্রথম আসন্ন জাতীয় সংসদকে নিয়ে আসে। জাতীয় পরিষদের বিতর্ক সভাপতিত্ব করা ছাড়াও স্পিকার পদটি শূন্য থাকলে ভারপ্রাপ্ত রাষ্ট্রপতির দায়িত্বও গ্রহণ করতে পারে (যদি রাষ্ট্রপতি পাশাপাশি চেয়ারম্যান সেনেট না পাওয়া যায়)।
বর্তমান স্পিকার ও ডেপুটি স্পিকার হলেন যথাক্রমে আসাদ কায়সার (পিটিআই) এবং কাসিম সুরি (পিটিআই)।
দায়রা
জাতীয় পরিষদের অধিবেশনগুলো বিভক্ত। ১৯৭৩ সালের সংবিধানে ৮ই মে ১৯৭৪-এ প্রথম সংশোধনী পাস হওয়ার আগে ১৩০ দিনের জন্য একটি বৈঠক করতে হয়েছিল। এই সংশোধনী অনুসারে, ধারাবাহিক অধিবেশনগুলোর মধ্যে সর্বাধিক সময়কাল ৯০ থেকে ১৩০ দিনের মধ্যে এবং এক বছরে কমপক্ষে তিনটি সেশন থাকতে হবে। সংবিধানের ৫৪ (১) অনুচ্ছেদে জাতীয় পরিষদের একটি অধিবেশন রাষ্ট্রপতি তলব করেন। তলব করা আদেশে রাষ্ট্রপতি জাতীয় পরিষদ অধিবেশন করার জন্য তারিখ, সময় এবং স্থান (যা সাধারণত সংসদ ভবন হয়) দেন। জাতীয় সংসদ আহ্বানের জন্য তারিখ এবং সময় অবিলম্বে রেডিও এবং টেলিভিশন মাধ্যমে ঘোষণা করা হয়। সাধারণত, তলব করার একটি অনুলিপি তাদের বাড়ির ঠিকানায় সদস্যদের কাছে প্রেরণ করা হয়। জাতীয় পরিষদের মোট সদস্যপদের এক-চতুর্থাংশের অনুরোধে জাতীয় সংসদকেও তলব করা যেতে পারে। জাতীয় পরিষদ যদি এ জাতীয় শোধন করে তবে তা ১৪ দিনের মধ্যে তলব করতে হবে।
সাংবিধানিক ভূমিকা
সংবিধানের ৫০ অনুচ্ছেদে বলা হয়েছে যে পরিষদ রাষ্ট্রপতি এবং জাতীয় সংসদ এবং সিনেট নামে পরিচিত দুটি ঘর সমন্বয়ে গঠিত হবে। জাতীয় পরিষদের অর্থের বিষয়ে একচেটিয়া আইন প্রণয়নের মাধ্যমে সিনেটের উপরে একটি ধার রয়েছে। অর্থ বিল ব্যতীত, তবে উভয় ঘর সংসদের প্রাথমিক কাজ, অর্থাৎ আইন প্রণয়নের জন্য একসাথে কাজ করে।
আইনি পদ্ধতি
ফেডারাল আইনসভা সম্পর্কিত বিলটি যে কোনও বাড়িতেই উৎপন্ন হতে পারে। যদি হাউজ সংখ্যাগরিষ্ঠ ভোটের মাধ্যমে একটি বিল পাস করে তবে তা অন্য হাউজে প্রেরণ করা হবে। অন্য হাউজ যদি সংশোধন ছাড়াই এটি পাস করে তবে তা রাষ্ট্রপতির কাছে সম্মতির জন্য উপস্থাপন করা হবে।
যদি বিলটি অন্য হাউজে প্রেরণ করা হয়, নব্বই দিনের মধ্যে পাস না করা বা প্রত্যাখ্যান করা হয়, তবে বিলটি যে বাড়ির উত্থাপিত হয়েছিল, সেই অনুরোধের ভিত্তিতে রাষ্ট্রপতির তলব করার জন্য একটি যৌথ সভায় বিবেচিত হবে। দু'টি সদস্যের সংখ্যাগরিষ্ঠ সদস্যের ভোটের মাধ্যমে সংশোধনীর সাথে বা বিনা সংশোধনী ব্যতিরেকে বিলটি পাস হলে, এটি রাষ্ট্রপতির কাছে সম্মতির জন্য উপস্থাপন করা হবে।
যদি বিলটি রাষ্ট্রপতির কাছে সম্মতির জন্য উপস্থাপন করা হয়, তবে তিনি দশ দিনের মধ্যেই বিলটিতে সম্মতি জানাতে পারবেন। যদি এটি কোনও অর্থ বিল না হয় তবে রাষ্ট্রপতি বিলটি পুনর্বিবেচনা করার এবং বার্তায় বর্ণিত একটি সংশোধনী বিবেচনা করার অনুরোধ করে একটি বার্তা দিয়ে তা মজলিস-শূরায় ফিরিয়ে দিতে পারে। মজলিস-ই-শূরা যৌথ সভায় বিলটির পুনর্বিবেচনা করবে। যদি উপস্থিত এবং ভোটদানের সংখ্যাগরিষ্ঠ সদস্যের ভোটের মাধ্যমে বিলটি আবার সংশোধনীর সাথে বা ছাড়াই পাস করা হয় তবে তা রাষ্ট্রপতির কাছে উপস্থাপন করা হইবে এবং রাষ্ট্রপতি দশ দিনের মধ্যে তাহার সম্মতি প্রদান করিবেন; যেমন অনুমোদন দেওয়া হয়েছে বলে মনে করা হবে ব্যর্থ
সংবিধানের অধীনে পরিষদ প্রদেশগুলোর সম্মতিতে এবং অনুরোধের মাধ্যমে দুই বা ততোধিক প্রদেশের জন্য আইন প্রণয়নও করতে পারে। যদি ফেডারেল সরকার কোনও প্রদেশে জরুরি অবস্থা ঘোষণা করে তবে প্রদেশটি সম্পর্কে আইন প্রণয়নের ক্ষমতা সংসদে ন্যস্ত। তবে জরুরি অবস্থা চলাকালীন সংসদে যে বিলগুলো পাস হয়েছিল, তা জরুরি অবস্থা প্রত্যাহারের তারিখ থেকে ছয় মাসের মেয়াদ শেষ হওয়ার পরে কার্যকর হবে। তবুও, এই আইনগুলোর অধীনে ইতিমধ্যে গৃহীত পদক্ষেপগুলো বৈধ থাকবে।
হাউজ নেতা
জাতীয় সংসদে সাধারণত প্রধানমন্ত্রীই সংখ্যাগরিষ্ঠ দলের সর্বোচ্চ পর্যায়ের প্রতিনিধি হলেন নেত্রী।
বিরোধী দলনেতা
বিরোধী দলনেতা হলেন প্রধান বিরোধী দলের সর্বোচ্চ পদমর্যাদার প্রতিনিধি।
কমিটিসমূহ
কমিটি সিস্টেমকে স্বীকৃতি দেওয়ার সময় কমিটিগুলোকে মন্ত্রণালয়ে সমস্ত বিষয়ে যাওয়ার ক্ষমতা দেওয়া হয়েছিল। কোনও বিষয় স্থায়ী কমিটিতে স্পিকার বা বিধানসভা সুয়োমোটো দ্বারা এবং কোনও প্রস্তাব না নিয়েই প্রেরণ করা যেতে পারে।
কমিটিগুলোকে বিবেচনাধীন যে কোনও বিষয়ে বিশেষভাবে আগ্রহী কোনও সদস্য বা অন্য কোনও ব্যক্তিকে এর আগে আমন্ত্রণ জানাতে বা তলব করার ক্ষমতা দেওয়া হয়েছে এবং বিশেষজ্ঞের সাক্ষ্যগ্রহণ শুনতে এবং পাবলিক শুনানি অনুষ্ঠিত হতে পারে।
রচনা ও নির্বাচন
পাকিস্তানের সংবিধানের ৫১ অনুচ্ছেদে জাতীয় পরিষদের রচনাটি নির্দিষ্ট করা আছে। জাতীয় পরিষদে মোট ৩৪২টি আসন রয়েছে। এর মধ্যে ২৭২ জন সরাসরি নির্বাচনের মাধ্যমে পূরণ করেছেন। তদুপরি, পাকিস্তানি সংবিধানে ধর্মীয় সংখ্যালঘুদের জন্য ১০টি এবং মহিলাদের ৬০টি আসন সংরক্ষিত রয়েছে, যেখানে ৫%-এর বেশি ভোট নিয়ে দলগুলোর মধ্যে সমানুপাতিক প্রতিনিধিত্ব করে পূরণ করতে হবে। ২০০৬ সালের হিসাবে, বিধানসভায় ৭২ জন মহিলা সদস্য রয়েছেন।
জাতীয় পরিষদের সদস্যরা সর্বজনীন বয়স্ক ভোটাধিকার বাদে সর্বাধিক পাঁচ বছরে অনুষ্ঠিত প্রতিযোগিতামূলক বহু-দলীয় নির্বাচনে জনগণের দ্বারা নির্বাচিত হন। সংবিধানের ৬২ অনুচ্ছেদ অনুযায়ী নির্বাচনী কলেজের সদস্য হওয়ার জন্য প্রার্থীদের অবশ্যই পাকিস্তানের নাগরিক হতে হবে এবং বয়স ২৫ বছরের কম নয়।
দ্রবণ
প্রধানমন্ত্রীর উদ্যোগে জাতীয় সংসদ বিলীন হতে পারে। দ্রবীভূত হলে, বিধানসভার জন্য নতুন নির্বাচন অনুষ্ঠিত হয়। পাকিস্তান সংবিধানের ৫৮ অনুচ্ছেদে বিধানসভা ভেঙে দেওয়ার বিষয় রয়েছে:
জাতীয় পরিষদ বিলোপ:
ব্যাখ্যা: "প্রধানমন্ত্রীকে" এই অনুচ্ছেদে রেফারেন্স কোনও প্রধানমন্ত্রীকে উল্লেখ করা উচিত নয় যার বিরুদ্ধে জাতীয় পরিষদে অনাস্থার নোটের জন্য প্রস্তাবের নোটিশ দেওয়া হয়েছিল তবে তার পক্ষে ভোট দেওয়া হয়নি বা কার বিরুদ্ধে এই জাতীয় প্রস্তাব পাস করা হয়েছে বা কে পদত্যাগের পরে বা জাতীয় সংসদ বিলুপ্ত হওয়ার পরে নিচ্ছেন।
অরবিন্দ মুখোপাধ্যায়
অরবিন্দ মুখোপাধ্যায় (Aurobinda Mukhopadhyay)(জন্ম: ১৮ জুন, ১৯১৮ — মৃত্যু: ১০ ফেব্রুয়ারি, ২০১৬) একজন বিখ্যাত ভারতীয় বাঙালি চলচ্চিত্র পরিচালক ও চিত্রনাট্যকার। বাংলার খ্যাতনামা সাহিত্যিক  বলাইচাঁদ মুখোপাধ্যায়, বনফুল তার অগ্রজ  ছিলেন।
জন্ম ও শিক্ষা জীবন
অরবিন্দ মুখোপাধ্যায়ের জন্ম ১৯১৮ খ্রিস্টাব্দের ১৮ জুন  পিতা ডাঃ সত্যচরণ মুখোপাধ্যায়ের কর্মক্ষেত্র ও স্থায়ী বাসস্থান বিহারের পূর্ণিয়া বিভাগের কাটিহার জেলার মণিহারীতে। মাতা মৃণালিনী দেবী। ভ্রাতা বলাইচাঁদ মুখোপাধ্যায়৷ এঁদের আদি পৈতৃক  নিবাস ছিল পশ্চিমবঙ্গের হুগলি জেলার শিয়াখালা গ্রাম। তাঁদের পরিবার "কাঁটাবুনে মুখুজ্জ্যে" নামে পরিচিত ছিল৷ অরবিন্দের পড়াশোনা কাটিহারে। স্থানীয় স্কুল থেকে ১৯৩৯ খ্রিস্টাব্দে  ম্যাট্রিক পাশ করার পর চলে আসেন শান্তিনিকেতনে। সেই সময় কলাভবনে তার সহপাঠী ছিলেন সত্যজিৎ রায়। বিজ্ঞানের ছাত্র ছিলেন তিনি কিন্তু রবীন্দ্রনাথ ঠাকুরের  পরামর্শ মতো সাহিত্য পাঠ করতেন। নাটক গল্প ইত্যাদিতে তার আগ্রহ বাড়তে থাকে। শান্তিনিকেতনে বিজ্ঞান-পাঠ শেষ করে ভর্তি হন  ১৯৪২ খ্রিস্টাব্দে বাঁকুড়া মেডিক্যাল কলেজে। কিন্তু মন পড়ে থাকে নাটক, গল্প সিনেমায়। তৃতীয় বর্ষে কলেজের ভিতরেই তার পরিচালিত নাটক দেখে অন্নদাশঙ্কর রায় বলেন - প্রসঙ্গত 'ঢুলু' ছিল অরবিন্দের ডাক নাম। পরবর্তীকালে চলচ্চিত্র জগতে তিনি 'ঢুলুদা' বা 'ঢুলুবাবু ' নামেই পরিচিত হন। কলকাতা'য় ডাক্তারি পরীক্ষা দিতে এসে বিমল রায়ের  "উদয়ের পথে' সিনেমা দেখে আরো বেশি উৎসাহিত হন
গে মেল পর্নোগ্রাফি
গে মেল পর্নোগ্রাফি: অ্যান ইস্যু অফ সেক্স ডিসক্রিমিনেশন হল ২০০৪ সালের একটি বই। বইটি লিখেছেন অশ্লীল যৌনচিত্রণ বিরোধী নারীবাদ সমর্থনকারী লেখক ক্রিস্টোফার এন. কেন্ডাল।
অরবিন্দ মুখোপাধ্যায়
চলচ্চিত্র জীবন
শেষপর্যন্ত চতুর্থ বর্ষের  ডাক্তারি পড়ায় ইতি টেনে চলে এলেন চলচ্চিত্র জগতে। প্রথমে অর্ধেন্দু মুখোপাধ্যায়ের সহকারী হিসাবে কাজ শুরু  করেন ।  পরে কলকাতার বীরেন সরকারের    নিউ থিয়েটার্সে যোগ দেন বিমল রায়ের অ্যাসিস্টান্ট হিসাবে। সেখানেহৃষিকেশ মুখোপাধ্যায় তার সহকর্মী ছিলেন। পরে নিজেই বড়দা বলাইচাঁদ মুখোপাধ্যায়ের (বনফুল) গল্প নিয়ে 'কিছুক্ষণ' ছবিটি করেন। প্রথম ছবির পরিচালনাতেই মুন্সিয়ানার ছাপ রেখেছিলেন। ছবিটি রাষ্ট্রপতি পুরস্কারের জন্য নির্বাচিত হয়। এরপর একের পর এক ছবি করেছেন তিনি। আহ্বান, নতুন জীবন, পিতাপুত্র, নায়িকার ভূমিকায়, ধন্যি মেয়ে, নিশিপদ্ম, মৌচাক অগ্নীশ্বর' র মতো ছবি আজও তাঁকে স্মরণীয় করে রেখেছে। তিনি মোট ২৬ টি পূর্ণদৈর্ঘ্যের ছবি, তিনটি টেলিফিল্ম ও একটি ধারাবাহিকের পরিচালনা করেন। বাংলার 'নিশিপদ্ম' ছবিটি হিন্দিতে 'অমর প্রেম'র চিত্রনাট্য তিনি রচনা করেন এবং ফিল্মফেয়ার এডওয়ার্ড পান।
গে মেল পর্নোগ্রাফি
পটভূমি
কানাডায় ২০০০ সালের লিটল সিস্টারস বুক অ্যাণ্ড আর্ট এম্পোরিয়াম বনাম কানাডা মামলার প্রথম পরীক্ষা ছিল যে আর. বনাম বাটলার মামলার রায় সমকামী পুরুষ এবং লেসবিয়ান পর্নোগ্রাফির ক্ষেত্রে প্রযোজ্য কিনা। আদালত রায় দিয়েছিল যে সমকামী এবং লেসবিয়ান পর্নোগ্রাফি যৌন বৈষম্য তৈরি করে।
অরবিন্দ মুখোপাধ্যায়
মৃত্যু
শেষ জীবন অরবিন্দ মুখোপাধ্যায়ের শরীর ভাল যাচ্ছিল না। শয্যাশায়ী ছিলেন ২০১২ খ্রিস্টাব্দ হতে বার্ধক্যের কারণে। ২০১৬ খ্রিস্টাব্দের ১০ ই ফেব্রুয়ারি (২৬ শে মাঘ ১৪২২ বঙ্গাব্দ) বুধবার ৯৬ বৎসর বয়সে কলকাতায় নিজ বাসভবনে প্রয়াত হন ।
গে মেল পর্নোগ্রাফি
গবেষণামূলক প্রবন্ধ
ক্রিস্টোফার এন. কেন্ডাল লিটল সিস্টারস বুক এবং আর্ট এম্পোরিয়াম বনাম কানাডার মামলায় কানাডার সুপ্রিম কোর্টের সিদ্ধান্তকে সমর্থন করেন। মামলাটিকে সমর্থন করে, কেন্ডাল যুক্তি দেন যে সমকামী পুরুষ পর্নোগ্রাফি এমন সামাজিক মনোভাবকে শক্তিশালী করে যেটি লিঙ্গ এবং যৌন অভিমুখিতার ভিত্তিতে পদ্ধতিগত অসমতা তৈরি করতে সহায়তা করে। তিনি অশ্লীল রচনা সমর্থনকারী বক্তাদের যুক্তি প্রত্যাখ্যান করেছেন, তিনি এর পরিবর্তে দাবি করেছেন যে সমকামী পুরুষ পর্নোগ্রাফি নারী বিদ্বেষ এবং সমকামভীতি কে শক্তিশালী করে। এই কারণে, কেন্ডাল বিশ্বাস করেন যে কানাডার পর্নোগ্রাফি বিরোধী আইনের অধীনে সমকামী পুরুষ পর্নোগ্রাফি নিষিদ্ধ করা উচিত।
পুনর্মূল্যায়ন
জার্নাল অফ দ্য হিস্ট্রি অফ সেক্সুয়ালিটির জন্য লিখতে গিয়ে উইলিয়াম ডি. আরাইজা লিখছেন যে, যদিও বইটি একটি শক্তিশালী যুক্তি তৈরি করেছে, তবুও কেন্ডাল "তাঁর মামলাকে নিয়ে বাড়াবাড়ি করেছেন"৷ বিশেষ করে, তিনি অবমূল্যায়ন করেছেন। আমার দৃষ্টিতে সমকামী পর্নোগ্রাফি পুরুষের আধিপত্য এবং সাধারণভাবে সামাজিকভাবে নির্মিত পুরুষত্বের ধারণাগুলিকে ধ্বংস করতে পারে।"
মিশেল ইভান্স বলেছেন,
ঢাক
থাম্ব|ঢাকেশ্বরী মন্দিরের ঢাক
ঢাক দক্ষিণ এশিয়ার একটি বড় আকারের মেমব্রোফোন যন্ত্র। আকারগুলি প্রায় নলাকার মতো কিন্তু ব্যারেলের চেয়ে পৃথক। মুখের উপর আড়াল প্রসারিত করার পদ্ধতিও বিভিন্নভাবে পরিবর্তিত হয়। এটি ঘাড় থেকে স্থগিত, কোমরে বাঁধা এবং কোলে বা মাটিতে রাখা এবং সাধারণত কাঠের লাঠি দিয়ে খেলে। বাম দিকটি ভারী শব্দ দেওয়ার জন্য লেপযুক্ত।
ড্রাম বিট দুর্গাপূজার একটি অবিচ্ছেদ্য অঙ্গ।
দ্য স্টেটসম্যান লিখেছেন, "দুর্গা পূজা ঢাকের পাগলা বিট ব্যতীত উত্সবের আমেজ ধরে না, পুরুষরা তাদের ঘাড়ে ঝোলানো এবং শ্রোতাদের মধ্যে পাগলা ছন্দটি ছড়িয়ে দেওয়ার জন্য দুটি পাতলা লাঠি নিয়ে চালাতে থাকে। দুর্গাপূজার দর্শনীয় স্থান ও গন্ধকে জাগ্রত করার জন্য এই মন্ত্রমুগ্ধ প্রহারগুলি যথেষ্ট ""
নবীর চুল মসজিদ
জামে মুই মোবারক নামে পরিচিত নবীর চুল মসজিদটি আফগানিস্তানের কান্দাহার শহরের কাবুলের কাছে অবস্থিত একটি মসজিদ। এই মসজিদটি উনিশ শতকে কোহেন্দিল খান নির্মাণ করেছিলেন। একটি খাল মসজিদের ছায়াযুক্ত উঠান দিয়ে প্রবাহিত হয়। সেখানে ভ্রমণকারীদের জন্য একটি বিশ্রামাগার ছিল।
মসজিদে থাকা মুহাম্মাদের চুলকে হযরত মোহাম্মদীর কাপড়ের সাথে কান্দাহারে আনা হয়েছিল। চুলগুলো একটি পবিত্র কম্বল এবং ব্যানারের সাথে একটি কসকেটে সোনার শীটের পাশে চ্যাপেলে রাখা হয়।
মসজিদের তত্ত্বাবধায়ক কান্দাহার উলামা-শূরা বা কেরেরিক কাউন্সিলের জ্যেষ্ঠ সদস্যদের একজন।
জেরেমি দোকু
জেরেমি দোকু (Jérémy Doku; জন্ম: ২৭ মে ২০০২) হলেন একজন বেলজীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব রেনে এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।
বেলজীয় ফুটবল ক্লাব অলিম্পিক ডোর্নের যুব পর্যায়ের হয়ে খেলার মাধ্যমে দোকু ফুটবল জগতে প্রবেশ করেছেন এবং পরবর্তীকালে টুবান্টিয়া বর্খেরহাউট, বেরস্খট এবং আন্ডারলেখটের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, বেলজীয় ক্লাব আন্ডারলেখটের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; আন্ডারলেখটের হয়ে তিনি ৩৪ ম্যাচে ৫টি গোল করেছেন। অতঃপর ২০২০–২১ মৌসুমে তিনি প্রায় ২৬ মিলিয়ন ইউরোর বিনিময়ে ফরাসি ক্লাব রেনেতে যোগদান করেছেন।
২০১৭ সালে, দোকু বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৫-এর অধিক ম্যাচে একাধিক গোল করেছেন।
প্রারম্ভিক জীবন
জেরেমি দোকু ২০০২ সালের ২৭শে মে তারিখে বেলজিয়ামের আন্টভের্পে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি ঘানায়ীয় বংশোদ্ভূত।
থেভেনিনের তত্ত্ব
তেভিনার উপপাদ্য (Théorèm de Thévenin) অনুযায়ী বর্তনী তত্ত্বে সরল বৈদ্যুতিক নেটওয়ার্কে যে কোনো প্রকার বিভব উৎস, বিদ্যুৎ উৎস এবং রোধকের সমাবেশের দুপ্রান্ত বিশিষ্ট বৈদ্যুতিক বর্তনী একটি মাত্র বিভব উৎস এবং শ্রেণিতে থাকা একটি রোধক বিশিষ্ট বৈদ্যুতিক বর্তনীর সমমানের হবে। একক ফ্রিকুয়েন্সি বিশিষ্ট এসি বৈদ্যুতিক নেটওয়ার্কে এর প্রয়োগ করা যায়, তবে সেখানে ইম্পিডেন্স হবে শুধু মাত্র রোধক হবে না। ১৮৫৩ সালে এই তত্ত্ব প্রথম আবিষ্কার করেন জার্মান বিজ্ঞানী হারমান ভন হেল্মহোলতজ । ১৮৮৩ সালে তা পুনরাবিষ্কার করেন ফরাশি টেলিগ্রাফ প্রকৌশলী লিওঁ শার্ল তেভিনা (১৮৫৭–১৯২৬) (Léon Charles Thévènin)।. এই তত্ত্ব অনুযায়ী বিভব উৎস এবং রোধক বিশিষ্ট একটি বৈদ্যুতিক বর্তনীকে আমরা পরিণত করতে পারি থেভেনিনের সমমানের বৈদ্যুতিক বর্তনীতে; যা একটি সোজা পদ্ধতি বৈদ্যুতিক বর্তনীকে বিশ্লেষণ করার জন্য। থেভেনিনের সমমানের বৈদ্যুতিক বর্তনী ব্যবহৃত হতে পারে একটি ভালো মডেল হিসেবে একটি পাওয়ার সাপ্লাই অথবা ব্যাটারিতে, যেখানে রোধক উপস্থাপন করবে অন্তর্গত ইম্পিডেন্স এবং বিভব উৎস উপস্থাপন করবে তড়িতচ্চালক শক্তিকে।এই বর্তনীতে থাকবে একটি আদর্শ বিভব উৎস সিরিজে সাথে থাকবে একটি আদর্শ রোধক।
জেরেমি দোকু
আন্তর্জাতিক ফুটবল
দোকু বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৭ সালের ১৬ই ফেব্রুয়ারি তারিখে তিনি ইংল্যান্ড অনূর্ধ্ব-১৫ দলের বিরুদ্ধে ম্যাচে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ২০১৮ সালে তিনি বেলজিয়াম অনূর্ধ্ব-১৭ দলের হয়ে ২০১৮ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, উক্ত প্রতিযোগিতার সেমি-ফাইনালে তার দল ইতালি অনূর্ধ্ব-১৭ দলের সাথে ২–১ গোলের ব্যবধানে পরাজিত হয়েছিল। পরবর্তী বছরে তিনি ২০১৯ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র কোয়ার্টার-ফাইনাল পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৫ ম্যাচে ১টি গোল করেছিলেন। বেলজিয়ামের বয়সভিত্তিক দলের হয়ে তিনি প্রায় ৪ বছরে ৪১ ম্যাচে অংশগ্রহণ করে ১৪টি গোল করেছেন। তিনি ২০১৭ সালের ২৬শে এপ্রিল তারিখে অনুষ্ঠিত প্রীতি ম্যাচে ওয়েলস অনূর্ধ্ব-১৭ দলের বিরুদ্ধে বেলজিয়ামের বয়সভিত্তিক দলের হয়ে প্রথমবারের মতো গোল করেছেন।
২০২০ সালের ৫ই সেপ্টেম্বর তারিখে, মাত্র ১৮ বছর ৩ মাস ৯ দিন বয়সে, ডান পায়ে ফুটবল খেলায় পারদর্শী দোকু ডেনমার্কের বিরুদ্ধে অনুষ্ঠিত ২০২০–২১ উয়েফা নেশন্স লীগের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৮তম মিনিটে মধ্যমাঠের খেলোয়াড় ইউরি তিলেমান্সের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২৩ নম্বর জার্সি পরিধান করে আক্রমণভাগের খেলোয়াড় হিসেবে খেলেছেন। ম্যাচটি বেলজিয়াম ২–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে দোকু সর্বমোট ৫ ম্যাচে ১টি গোল করেছেন। জাতীয় দলের হয়ে অভিষেকের ৩ দিন পর, বেলজিয়ামের জার্সি গায়ে প্রথম গোলটি করেন; ৮ই সেপ্টেম্বর তারিখে, আইসল্যান্ডের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
থেভেনিনের তত্ত্ব
frame|right| যেকোন ব্ল্যাক বক্সে আছে একটি মাত্র বিভব উৎস, বিদ্যুৎ উৎস এবং অন্যান্য রোধ যা পরিণত হতে পারে থেভেনিনের সমমানের বৈদ্যুতিক বর্তনীতে যাতে থাকবে একটি মাত্র বিভব উৎস এবং রোধ
থেভেনিনের সমমানের বৈদ্যুতিক বর্তনীর হিসাব
থেভেনিনের সমমানের বৈদ্যুতিক বর্তনীর হিসাব করতে রোধ ও বিভবের মান জানা জরুরি, তাই আমাদের দুইটি ইকুয়েশন দরকার। নিম্ন লিখিত ধাপগুলো অনুসরণ করে আমরা সহজেই এটা পেতে পারিঃ
দুই নম্বর ধাপটি হবেঃ থেভেনিনের সমমানের বৈদ্যুতিক বিভব হলো মূল বর্তনীর আউটপুট প্রান্তের বিভব। থেভেনিনের সমমানের বৈদ্যুতিক বিভব নির্ণয় করতে ভোল্টেজ ভাগের সূত্রটা প্রায়ই গুরুত্বপূর্ণ যখন একটা প্রান্তকে আমরা ধরবVout এবং অপরটা হবে গ্রাউন্ড। থেভেনিনের সমমানের রোধ হলো বর্তনীর পেছনে তাকিয়ে আমরা যে রোধ পাই A এবং B প্রান্তের মাঝখানে মান নির্ণয় করে।এটা খুব গুরুত্বপূর্ণ প্রথমেই সবকয়টা বৈদ্যুতিক উৎস এবং বিদ্যুৎ উৎসকে তাদের অন্তঃস্থ রোধ দিয়ে প্রতিস্থাপিত করা।একটি আদর্শ বিদ্যুৎ উৎসে এটা মানে হলো বিদ্যুৎ উৎস উন্মুক্ত করা এবং আদর্শ বিভব উৎসে এটা মানে বিভব উৎসকে শর্ট সার্কিটের সাথে প্রতিস্থাপিত করা। রোধ নির্ণয় করতে হবে সিরিজ ও প্যারালাল সূত্র প্রয়োগ করে প্রান্তের মাঝখানে।এই পদ্ধতি কার্যকর শুধুমাত্র মুক্ত উৎসের জন্য।নির্ভরশীল উৎসের জন্য আমরা A এবং B প্রান্তের মাঝে একটা পরীক্ষামূলক উৎস স্থাপন করব এবং ঐ উৎসের মাঝে বিভব এবং বিদ্যুৎ নির্ণয় করব।
উদাহরণ
( উল্লেখ্য যে R1কে গণ্য করা হয়নি এবং উপরের হিসাব করা হয়েছে উন্মুক্ত শর্তে A এবং B প্রান্তের মাঝে। যার মানে কোন বিদ্যুৎ প্রবাহিত হয়নি R1-এ; যারফলে কোন বিভবের পরিবর্তন হয়নি এই অংশে) সমমানের রোধ নির্ণয়ঃ
নরটনের সমমানের বর্তনীতে পরিবর্তন
right
২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব
২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব ছিল ফিলিপাইন এবং ফিজিতে অনুষ্ঠিত হওয়া ২০২০ আইসিসি টি২০ বিশ্বকাপ এর জন্য বাছাই প্রতিযোগিতার একটি অংশ।
আন্তর্জাতিক ক্রিকেট কাউন্সিল (আইসিসি) কর্তৃক ৬২টি দলকে নিয়ে ১২টি আঞ্চলিক বাছাইপর্ব অনুষ্ঠিত হয়। ২০১৮ সালেই পাঁচটি অঞ্চলের প্রতিযোগিতায়- আফ্রিকা (৩ গ্রুপ), আমেরিকার (২), এশিয়ার (২), পূর্ব এশিয়া প্রশান্ত মহাসাগরীয় (২) এবং ইউরোপ (৩) গ্রুপের খেলা সম্পন্ন হয়। সেরা ২৫টি দল নিয়ে ২০১৯ সালে শুরু হয় ৫টি অঞ্চলে আঞ্চলিক ফাইনাল, যেখানে সাতটি দল অগ্রসর হবে ২০১৯ আইসিসি টি২০ বিশ্বকাপ বাছাইপর্ব খেলায়, সাথে থাকবে আইসিসি টি২০আই চ্যাম্পিয়নশীপ এর র‍্যাংকিং এ থাকা সর্বনিম্ন ছয়টি দল। এপ্রিল ২০১৮তে  আন্তর্জাতিক ক্রিকেট কাউন্সিল (আইসিসি) ঘোষণা করে, ১ জানুয়ারী ২০১৯ থেকে সদস্য দেশের মধ্যকার অনুষ্ঠিত সকল টুয়েন্টি২০ খেলা আন্তর্জাতিক খেলার মর্যাদা পাবে। অতপর আঞ্চলিক ফাইনাল এবং বাছাইপর্বের অনুষ্ঠিত সকল খেলা হবে টুয়েন্টি২০ আন্তর্জাতিক (টি২০আই) মর্যাদা সম্পন্ন।
গ্রুপ এ থেকে সেরা দুটি দল এবং গ্রুপ বি থেকে সেরা দল নিয়ে পূর্ব এশিয়া-প্রশান্ত মহাসাগরীয় অঞ্চল বাছাইপর্ব, আঞ্চলিক ফাইনালে অগ্রসর হয়। গ্রুপ এ বিজয়ী পাপুয়া নিউ গিনি এবং দ্বিতীয় স্থান অধিকারী ভানুয়াটু আঞ্চলিক ফাইনালে অগ্রসর হয়। গ্রুপ বি বিজয়ী ছিল ফিলিপাইন. এটা ছিল ফিলিপাইনে অনুষ্ঠিত আইসিসির প্রথম কোন প্রতিযোগিতা।
আঞ্চলিক ফাইনাল খেলাটি অনুষ্ঠিত হয় পাপুয়া নিউ গিনিতে ২০১৯ এর মার্চে। সেখানে পাপুয়া নিউ গিনি আঞ্চলিক বাছাইপর্বের ফাইনালে জয় লাভ করে টি২০ বিশ্বকাপ বাছাইপর্বের যোগ্যতা অর্জন করে।
গ্রুপ এ
গ্রুপ এ -এর খেলাগুলো অনুষ্ঠিত হয় ফিজিতে ২০১৮ সালের ২৫ থেকে ২৯ আগস্ট। সেরা দুইটি দল আঞ্চলিক ফাইনালে অগ্রসর হয়।
পয়েন্ট টেবিল
(H) আয়োজক, (Q) আঞ্চলিক ফাইনালের যোগ্যতা অর্জন
গ্রুপ বি
গ্রুপ বি'র খেলাগুলো অনুষ্ঠিত হয় ফিলিপাইনের দাসমারিনাস প্রভিয়েন্সের ইমিলিও আগুইনাল্ডো কলেজের ফ্রেন্ডশীপ ওভালে ১-৭ ডিসেম্বর ২০১৮। সেরা দলটি আঞ্চলিক ফাইনালে উন্নীত হয়।
পয়েন্ট টেবিল
(H) আয়োজক, (Q) আঞ্চলিক ফাইনালের যোগ্যতা অর্জন করেছে